

### REPUBLIKA E SHQIPËRISË

**KOMISIONI QENDROR I ZGJEDHJEVE**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

### V E N D I M

## PËR MIRATIMIN E MODELEVE TË KANDIDIMIT QË DO TË PËRDOREN NË ZGJEDHJET E PJESSHME PËR KRYETAR BASHKIE/KOMUNE TË DATËS 15.11.2009

Komisioni Qëndror i Zgjedhjeve në mbledhjen e datës 12.10.2009, me pjesëmarrjen e:

Arben RISTANI - Kryetar

Dëshira SUBASHI - Zv/Kryetar

Artan LAZAJ - Anetar

Hysen OSMANAJ- Anëtar

Klement ZGURI- Anëtar

Vera SHTJEFNI- Anëtar

shqyrtoi çështjen me:

## OBJEKT: Miratimin e modeleve të kandidimit që do të përdoren në zgjedhjet e pjesshme për Kryetar Bashkie/Komune, të datës 15.11.2009.

 **BAZA LIGJORE:** Neni 21, pika 1, neni 67, neni 70, neni 71 dhe neni 72 të ligjit Nr. 10019 datë 29.12.2008 “Kodi Zgjedhor i Republikës së Shqipërisë”.

Komisioni Qendror i Zgjedhjeve pasi shqyrtoi dokumentacionin e paraqitur si dhe dëgjoi diskutimet e përfaqësuesve të partive politike;

**V Ë R E N**

Me dekretin nr. 6269, dekretin nr.6270, dekretin nr.6271, dekretin nr.6272, dekretin nr. 6273, datë 02.10.2009 Presidenti i Republikës ka caktuar datën 15.11.2009, për zhvillimin e zgjedhjeve të pjesshme respektivisht për Kryetar të Njësisë Bashkiake nr. 10 Tiranë, Kryetar të Bashkisë Klos, Kryetar të Bashkisë Fushë- Arrëz, Kryetar të Komunës Fierzë dhe Kryetar të Komunës Otllak.

Në zbatim të detyrimeve të parashikuara nga neni 67, pika 1, të Kodit Zgjedhor, për zgjedhjet për organet e qeverisjes vendore, kandidatët për Kryetar Komune apo Bashkie rregjistrohen në KZAZ-në që mbulon njësinë e qeverisjes vendore.

Në nenin 72 të Kodit Zgjedhor përcaktohet se dokumentet e kandidimit duhet të jenë në përputhje me kërkesat e Kodit Zgjedhor dhe sipas formës së përcaktuar në udhëzimet e KQZ-së si dhe të dhënat që duhet të përmbajnë dokumentat e kandidimit.

Neni 70 i Kodit Zgjedhor parashikon të drejtën e një grupi zgjedhësish me banim në zonën zgjedhore për të propozuar një kandidat për kryetar bashkie apo komune si dhe procedurën që duhet ndjekur për rregjistrimin e kandidatit.

Në rastet e kandidatëve të propozuar nga zgjedhësit, neni 71 i Kodit Zgjedhor përcakton rregullat për depozitimin e nënshkrimit të zgjedhësit.

Këto modele kandidimi janë përdorur dhe për zgjedhjet e pjesshme për Kryetar të komunës Ballagat të datës 02.08.2009.

**PËR KËTO ARSYE**

Komisioni Qendror i Zgjedhjeve, bazuar në neni 21, pika 1 dhe 2, neni 67, neni 70, neni 71, dhe neni 72 të ligjit Nr. 10019 datë 29.12.2008 “Kodi Zgjedhor i Republikës së Shqipërisë”.

**V E N D O S I**

1. Në zgjedhjet e pjesshme për Kryetar Bashkie/Komune të datës 15.11.2009 të përdoren modelet e kandidimit, të miratuara nga KQZ me vendimin Nr. 577, datë 16.07.2009.
2. Ky vendim hyn në fuqi menjëherë.

**Arben RISTANI - Kryetar**

**Dëshira SUBASHI - Zv/Kryetar**

**Artan LAZAJ- Anetar**

**Hysen OSMANAJ- Anëtar**

**Klement ZGURI- Anëtar**

**Vera SHTJEFNI- Anëtar**